২০০১ জম্মু ও কাশ্মীর বিধানসভায় জঙ্গি হামলা

২০০১ সালের ১ অক্টোবর জইশ-ই-মুহাম্মদ জঙ্গিরা শ্রীনগরে জম্মু ও কাশ্মীর রাজ্য বিধানসভা চত্বরে একটি গাড়িবোমা ও ৩ জন ফিদায়েন আত্মঘাতী জঙ্গির সাহায্যে একটি বিস্ফোরণ ঘটায়।Fidayeen storm J&K House, kill 29 , The Tribune, 2001-10-02 এই বিস্ফোরণে ৩৮ জন নাগরিক ও ৩ জন ফিদায়েন জঙ্গি নিহত হয়।AN AUDACIOUS STRIKE , Frontline (magazine), 2001-10-13

 হামলা 
অফিস ছুটির পর দুপুর দুটোয় বিস্ফোরণটি ঘটে। একজন জঙ্গি বিস্ফোরক-ভর্তি জিপ নিয়ে মূল ফটকের সামনে এসে বিস্ফোরণ ঘটায়। অন্যান্য জঙ্গিরা বিধানসভা ভবনে ঢুকে গিয়ে নিয়ন্ত্রণ নিজের হাতে তুলে নেয়। কয়েক ঘণ্টা নিরাপত্তারক্ষীদের সঙ্গে সংঘর্ষের পর সব জঙ্গিই মারা যায়।Bomb blast at J&K assembly entrance, 29 killed, 40 hurt, Rediff.com, 2001-10-01 বিধায়কেরা কেউ নিহত হয়নি। কারণ বিধানসভা ভবনটি এই ঘটনার কিছুদিন আগে একটি অগ্নিকাণ্ডে ক্ষতিগ্রস্ত হওয়ায় বিধায়কেরা অন্য একটি অস্থায়ী ভবনে কাজ চালাচ্ছিলেন।31 Killed in Attack on Kashmir Legislature, The Los Angeles Times, 2001-10-02 প্রবীণ নেতারা বিধানসভায় ছিলেন না। বিধানসভার অধ্যক্ষকে নিরাপত্তারক্ষীরা নিরাপদে বাইরে বের করে আনতে পেরেছিল।

 প্রতিক্রিয়া 
জইশ-ই-মুহাম্মদ  জঙ্গিগোষ্ঠীটি এই বিস্ফোরণের দায় স্বীকার করে। তারা পাকিস্তানি নাগরিক ওয়াজাহাত হুসেনকে আত্মঘাতী জঙ্গি বলে উল্লেখ করে।Militants attack Kashmir assembly, BBC, 2001-10-01 এর পর ভারত সরকার কঠোর ভাষায় পাকিস্তান সরকারকে প্রতিক্রিয়া জানায়। এই প্রতিবাদপত্রে বলা হয়েছিল, “সীমান্তের ওপারে ঘৃণা ও সন্ত্রাসের চর্চা ভারত মেনে নেবে না। ভারতের ধৈর্যের সীমা আছে।”Bombing at Kashmir assembly kills at least 29 , CNN, 2001-10-01 জম্মু ও কাশ্মীরের তৎকালীন মুখ্যমন্ত্রী ফারুক আব্দুল্লাহ জঙ্গি হানায় নিহত ৩৮ জনকে শহিদ আখ্যা দেন এবং পাকিস্তানের বিরুদ্ধে ষড়যন্ত্রের অভিযোগ আনেন। তিনি বলেছিলেন, “পাকিস্তানের বিরুদ্ধে এখনই যুদ্ধ ঘোষণা করে জঙ্গি প্রশিক্ষণ শিবিরে বোমা নিক্ষেপ করা উচিত। আমাদের ধৈর্য শেষ হয়ে আসছে।”World Briefing | Asia: India: Kashmir Mourns 38 Attack Victims, The New York Times, 2001-10-04

 আরও দেখুন 
 ২০০৬ শ্রীনগর বোমা বিস্ফোরণ
 ২০১৩ শ্রীনগর জঙ্গি হামলা
 ২০১৩ বেমিনা সিআরপিএফ ক্যাম্প জঙ্গি হামলা

 পাদটীকা 

বিষয়শ্রেণী:ভারতে ইসলামি সন্ত্রাস
বিষয়শ্রেণী:জম্মু ও কাশ্মীরের ইতিহাস
বিষয়শ্রেণী:ভারতে ধর্মীয়ভাবে অনুপ্রাণিত সহিংসতা
বিষয়শ্রেণী:জম্মু ও কাশ্মীরে সন্ত্রাস
বিষয়শ্রেণী:ধর্মীয় সহিংসতা
বিষয়শ্রেণী:কাশ্মীর সমস্যা
বিষয়শ্রেণী:জম্মু ও কাশ্মীরে হত্যাকাণ্ড
বিষয়শ্রেণী:ভারতের ভবনে বোমা হামলা
বিষয়শ্রেণী:ভারতে আত্মঘাতী গাড়ি ও ট্রাক বোমা হামলা
বিষয়শ্রেণী:ভারতের আইনসভা ভবনে হামলা